Kessy Sawang: Rai Coast i nidim senis
Niupla Memba blong Parliamentt blong Rai Coast Open long Madang Province, Kessy Sawang itok electorate blongen ibin kontributim planti igo long economy blong Papua New Guinea, tasol ol pipol long peles long electorate yet ino lukim benefit longen.
Long wankain taim Ms Sawang itok, Rai Coast igat tu planti ol kainkain kriminol pasin na ol kainkain social heve iwok long kamap bikpla. Em itok, insait long next 5 pela yiar, em bai wok had long daunim ol displa kain heve - na tu bringim ol sevis na development igo long ol komiuniti.
Ms Sawang em i namba 2 meri tasol we ibin win long displa 2022 National General Elections long Papua New Guinea - nambawan ol ibin diklearim em Gavana blong Central Province, Rufina Peter.
Ms Peter na Ms Sawang i namba 8 na namba 9 meri tasol long history blong PNG politic long winim eleksen igo long National Paarliament.
Kessy Sawang em i memba blong People First Party we istap long gavman sait na em i tokim Radio Australia olsem em bai orait long kisim wanpla economic ministry olsem fisheries sapos Praim Minista i makim em.
Displa em long wanem em itok, PNG igat bikpla potential long sait long fisheries olsem long sait long tuna we kantri inao save kisim 5000 million kina tasol long wanwan yiar, tasol em inap kisim 2 billion kina olsem long wanpla yiar.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn